Қостанай облысының 2026 жылғы қаңтар-шілде айларындағы машина жасау саласы бойынша ақпарат

2026 жылғы 1 тамыздағы жағдай бойынша облыстың машина жасау саласында 49 кәсіпорын жұмыс істейді, оның ішінде 41 шағын, 5 орта және              3 ірі кәсіпорын («СарыарқаАвтоПром» ЖШС, «АгромашХолдинг KZ» АҚ, «KIA Kazakhstan» ЖШС) бар, оларда 6,4 мыңнан астам адам жұмыс істейді.
Қостанай облысында машина жасау саласында мынадай кәсіпорындар қызметін жүзеге асырады: «СарыарқаАвтоПром» ЖШС, «KIA Kazakhstan» ЖШС (автомобильдер өндіру), «АгромашХолдингKZ» АҚ (қозғалтқыштарға арналған жинақтауыштарды (тораптар мен бөлшектер) өндіру, комбайндар мен тракторларды құрастыру, ауыл шаруашылығы техникасына арналған қосалқы бөлшектер өндіру), «Қостанай агромеханикалық зауыты» ЖШС (ауыл шаруашылығы техникасына арналған қосалқы бөлшектер өндіру), «Қостанай трактор зауыты» ЖШС, «Машина жасау зауыты – МТЗ Қазақстан» ЖШС (тракторлар өндіру), «Дон Мар» ЖШС (тіркемелі валды жаткалар өндіру), «Tehnopark KZ» ЖШС және т.б.
Облыстың өңдеу өнеркәсібі құрылымындағы машина жасау саласының үлесі 2026 жылғы қаңтар-шілде айларында 49,0% құрады.
Облыстың машина жасау кәсіпорындары осы кезеңде 643,6 млрд. теңгеге өнім өндірді. Нақты көлем индексі – 110,0%.
Жалпы, 2026 жылғы қаңтар-шілде айларында 51 802 дана автомобиль өндірілді, бұл өткен жылдың ұқсас кезеңімен салыстырғанда 13,2%-ға жоғары (2025 ж. қаңтар-шілде – 45 756 дана).

